lv lv lv fr sv lv eo lv ru lv lt et en en ja de de de lv de lv lv lv lv lv lv lv lv lv de lv de lv de lv de lv de lv de en en en fi vi tr eo en en lv lv lv eo fr lv lv lv lv lv es es lv lv lv lt lv eo lv lv lv sv lv lv en en en lv lv cs de en lv et en lv en en lv de et en en et en en fr en en id en en lv en en it lt lv eo lv lv lv fr lv lv lv lv lv es es lv en es lv lv it en lt en en lv sv lv eo en lv en et ru lt lv lv
Destilēšanas meistare Hanna iedvesmu gūst dabā - Liviko
Uzsākot darbu “Liviko”, Hanna sāka apgūt leģendāro liķieru meistaru gadiem ilgi rūpīgi krātās zināšanas un pieredzi, kas bagātināja viņas prasmes un iedvesmoja pilnveidoties. Hannas apņemšanās atrast jaunas garšas nianses un radīt inovatīvus produktus ir vainagojusies panākumiem gan pašu mājās, gan ārzemēs. Viņas aizraušanās ar augu valsts aromātiem un garšām nu rezultējusies Crafter’s džinos. Tieši pateicoties Hannas zaļajam domāšanas veidam un radošajai pieejai, radās jauna dzērienu kategorija – destilācijā apstrādātās kadiķogas un ingvera saknes tiek izmantotas atkārtoti, un top bezalkoholiskie dzirkstošie dzērieni Re-crafted Crafter’s.
“Liviko” destilēšanas meistare Hanna Kaura ne tikai rada jaunus dzērienus, bet risina arī inženiertehniskus jautājumus par to, kā šos dzērienus ieviest ražošanā. Hannas destilēšanas meistares portfolio nozīmīgu vietu ieņem Crafter’s džini, kuru pagatavošanā viņa iedvesmu guvusi no savas bērnības vasarām un darbošanās mājas virtuvē.
“Ideja izmantot mežrozīšu ziedus Crafter’s Aromatic Flower džina darīšanā radās, eksperimentējot mājās, jo es jau gadiem tos esmu izmantojusi sīrupu un ekstraktu gatavošanai. Es zināju, ka mežrozītes piešķirs džinam skaistu, dzeltenu nokrāsu – mēs ar produktu izstrādes komandu bijām nolēmuši, ka radīsim krāsainu džinu, lai izceltos tirgū. Kā otru svarīgu garšas sastāvdaļu es piedāvāju izmantot vīgriezes – atcerējos, kā siltajās vasarās tās reibinoši smaržoja laukos pie vecmāmiņas,” stāsta Hanna.
“Liviko” ir Hannas pirmā darbavieta. Lielu daļu savas darba dzīves, vairāk nekā 15 gadus, viņa pavadījusi laboratorijā, taču pēdējos gados viņu arvien biežāk var sastapt Igaunijas mežos un pļavās meklējam jaunas garšas un aromātus. Hannas darbs ir arī viņas vaļasprieks. Būdama īsts dabas bērns, viņa savas idejas rod mājīgajā Vīmsi piejūras ciematā un pastaigās pa mežu. Turpmākos eksperimentus viņa pārdomā, braucot ar riteni gar jūras krastu uz savu darbu, kas atrodas Tallinas centrā. Tā nav nejaušība, ka džinā Crafter’s Aromatic Flower “Liviko” izmanto Igaunijas piekrastei raksturīgos mežrozīšu ziedus un Igaunijas dabā salasītās vīgriezes.
Daba un apkārtējā vide ir Hannai ļoti tuvas tēmas. Tieši viņas vadībā “Liviko” tika radīts pasaulē modernais ražošanas risinājums, kur dzēriena pagatavošanai tiek izmantotas atkārtoti pārstrādātas Crafter’s džina destilācijā apstrādātās kadiķogas. Pēc zero waste jeb bezatkritumu ražošanas principa ir tapuši pilnīgi jauni dzērieni: Re-crafted Crafter’s Junibeer atspirdzinošais bezalkoholiskais dzēriens un kadiķogu alus ar 3,2 % alkohola saturu.
No pavasara līdz rudenim Hanna nodarbojas ar augu vākšanu, un destilē augus un to ziedus, kātus un lapas gan svaigā, gan kaltētā veidā. Centīgi un ar radošu pieeju viņa meklē jaunas garšas un aromātus, lai tos izmantotu produktu izstrādē. Hanna piebilst: “Savā darbā es izmantoju “Liviko” vecmeistaru piezīmes, laboratorijas kartītes un zināšanas, kuras mani priekšgājēji ir rūpīgi glabājuši vairāk nekā simts gadus. Es pateicos mūsu rūpnīcas leģendārajiem meistariem par to, ka mums ir iespēja veikt šādu garīgu domu apmaiņu pāri laikam.”
Tā kā Hannu vienmēr aizrāvusi dažādu ēdienu un dzērienu gatavošana, nav pārsteidzoši, ka viņa izvēlējās mācīties ķīmiju un vides aizsardzības tehnoloģiju, un ieradās strādāt “Liviko”. Jau esot praksē, viņa turpināja maģistra studijas pārtikas tehnoloģiju jomā un šobrīd pasniedz meistarklases “Liviko” Dzērienu akadēmijā.
Crafter’s Wild Forest – ceļojums ziemeļnieciski pirmatnīgā garšu pasaulē
Galerija: Vana Tallinn galā pasākumā uz “Estonia” skatuves skanēja operas hīti un valdīja izsmalcināts šarms
Crafter’s London Dry džins saņēmis augstāko Masters novērtējumu
Crafter’s Wild Forest – ziemeļnieciska pirmatnība
Igaunijas Nacionālā simfoniskā orķestra labdarības koncertā Ukrainas atbalstam tika saziedoti vairāk nekā 73 tūkstoši eiro
Crafter’s džinu panākumi iedvesmo zaļā domāšanas veida eksportam
+372 667 8000, +372 667 8002
Darbs un karjera “Liviko”
“Liviko” laba biznesa prakse
© AS Liviko. Visas tiesības aizsargātas. Uzmanību! Tas ir alkohols. Alkohols var kaitēt jūsu veselībai.
Darbs un karjera “Liviko”
“Liviko” laba biznesa prakse
Eesti English Pycckий Latviešu Lietuvos
You must be of legal drinking age to enter this site
Kinnitan, et olen täisealine
ПoдTBepждaю, чTo яBляюcb coBepшeHHoлeTHиM(eй).
Patvirtinu, kad man yra 20 metų.
Apstiprinu, ka esmu pilngadīga persona
I agree Nõustun CorлaceH Sutinku Piekrītu